„Ministrstvo Slovaške republike za promet, pošto in telekomunikacije

Smernica št. 2/2007

z dne 22. januarja 2007

o dodeljevanju omejenih prometnih pravic prevoznikom Skupnosti za opravljanje storitev v zračnem prometu

Ministrstvo Slovaške Republike za promet, pošto in telekomunikacije (v nadaljnjem besedilu ‚ministrstvo‘) izdaja v skladu s členom 6 Uredbe (ES) št. 847/2004 Evropskega parlamenta in Sveta z dne 29. aprila 2004 o pogajanjih in izvajanju sporazumov o letalskih prevozih med državami članicami in tretjimi državami (1) to smernico:

Člen 1

Splošne določbe

(1) Smernica določa postopek za dodeljevanje prometnih pravic prevoznikom Skupnosti (v nadaljnjem besedilu ‚prevoznik Skupnosti‘) za opravljanje storitev v zračnem prometu v primerih, v katerih dostop do prometnih pravic omejuje mednarodni sporazum.

(2) Smernica določa načela za dodeljevanje prometnih pravic prevoznikom Skupnosti za opravljanje storitev v zračnem prometu na progah, na katerih so omejene z mednarodnimi sporazumi o zračnem prometu med Slovaško republiko in tretjimi državami.

Člen 2

Prometne pravice in zahteva zračnih prevoznikov po njihovem uveljavljanju

(1) Podatki o prometnih pravicah in njihovem uveljavljanju na progah, ki izhajajo iz mednarodnih sporazumov med Slovaško republiko in državami, ki niso članice Evropske unije (v nadaljnjem besedilu ‚tretje države‘) so na voljo pri ministrstvu in na spletnih straneh www.telecom.gov.sk (v nadaljnjem besedilu ‚spletne strani‘).

(2) Ministrstvo na spletnih straneh objavlja tudi podatke o pripravljenih pogajanjih o prometnih pravicah v civilnem letalstvu med Slovaško republiko in tretjimi državami.

(3) Prevoznik Skupnosti, ki želi opravljati storitve v zračnem prometu na progi z omejenimi prometnimi pravicami ali na progi med Slovaško republiko in tretjo državo, s katero Slovaška republika ni sklenila sporazuma o opravljanju storitev v zračnem prometu, lahko o svoji nameri in zahtevah obvesti ministrstvo. Ministrstvo bo te podatke upoštevalo pri pripravi pogajanj o sporazumu o opravljanju storitev v zračnem prometu s tretjo državo.

Člen 3

Zahtevek za dodelitev prometnih pravic

(1) Če želi prevoznik Skupnosti uporabljati neizkoriščeno zmogljivost na progi z omejenimi prometnimi pravicami, ministrstvo na spletnih straneh objavi razpis za zbiranje zahtevkov za dodelitev prometnih pravic za opravljanje storitev v zračnem prometu na tej progi. Ministrstvo pošlje razpis po elektronski pošti praviloma vsem prevoznikom Skupnosti, ki opravljajo storitve v zračnem prometu na progah med Slovaško republiko in zadevno tretjo državo z omejenimi prometnimi pravicami, ter prevozniku Skupnosti, ki je zahteval podatke o neuveljavljenih prometnih pravicah. V razpisu se navede rok za predložitev zahtevkov za dodelitev prometnih pravic.

(2) Zahtevek za dodelitev prometnih pravic vsebuje vsaj:

a) obvezno kopijo veljavnega spričevala letalskega prevoznika (v nadaljnjem besedilu ‚air operator certificate – AOC‘) in kopijo obrtnega dovoljenja v primeru, da ga izda država, ki izdaja dovoljenja;

b) opis storitev v zračnem prometu, ki jih prevoznik Skupnosti namerava opravljati na progi (število letov na teden, zrakoplov, ki ga bo uporabljal pri storitvah, neposredne storitve od točke do točke ali posredne storitve, vse načrtovane vmesne ali druge točke, vrsto storitve – sezonske ali celoletne);

c) datum začetka opravljanja načrtovanih storitev, po potrebi trajanje storitve;

d) vrsto storitev (potniški promet, tovorni promet, kombinacija obeh ali drugo);

e) dostop potrošnikov do storitev in dodatne storitve za potrošnike (prodajna mreža letalskih vozovnic, elektronske vozovnice, plačevanje vozovnic s kreditno kartico, internetne storitve itn.);

f) priključni promet;

g) tarifna politika za storitve na progi;

h) Če je prevoznik Skupnosti iz ene od držav članic Evropske unije, ki ni Slovaška republika, vsebuje zahtevek podatke o načinu ustanovitve takega podjetja ali njegove podružnice na ozemlju Slovaške republike in podatke o učinkovitem in dejanskem opravljanju zračnega prometa prek stalne enote na tem ozemlju v skladu z zadevno uredbo (2).

(3) Zahtevek se ministrstvu predloži pisno v slovaškem ali angleškem jeziku v roku iz odstavka (1).

(4) Če želi prevoznik Skupnosti uporabiti zmogljivost na progi z omejenimi prometnimi pravicami, ki je že bila dodeljena, vendar pravice zanjo niso bile uveljavljene v dveh zaporednih obdobjih voznega reda letov (obdobja letenja IATA), bo ministrstvo na spletnih straneh objavilo razpis za zbiranje zahtevkov za dodelitev prometnih pravic za opravljanje storitev v zračnem prometu. Ministrstvo letalskemu prevozniku, ki želi uveljavljati neuveljavljene prometne pravice, pošlje vabilo, da skupaj z zahtevkom v skladu z odstavkom 2 predloži utemeljitev in natančen opis, kako namerava učinkovito uveljavljati zadevne prometne pravice. V vabilu se navede rok za predložitev zahtevkov za dodelitev prometnih pravic.

Člen 4

Dodeljevanje prometnih pravic

(1) Ministrstvo natančno oceni zahtevke za dodelitev prometnih pravic in pri svoji odločitvi:

I. upošteva zlasti: a) popolnost zahtevka v skladu z odstavkom (2) člena 3; b) potrebo po uvedbi več prometnih storitev za potnike in/ali tovor; c) potrebo po uvedbi konkurence na trgu; d) izpolnjevanje zahtev vseh kategorij javnosti v zvezi s storitvami; e) interes regij v Evropski uniji, ki ne ležijo v bližini glavnih letališč, za dodelitev prometnih pravic tem regijam/za te regije; f) določbe iz sporazumov o storitvah v zračnem prometu med Slovaško republiko in tretjimi državami ter dogovore iz memoranduma ali zapisnika pogajanj med letalskimi organi Slovaške republike in zadevno tretjo državo; g) morebitni vpliv prometnih pravic, dodeljenih prevozniku Skupnosti, na prevoznika iz tretje države in morebitni razvoj trga zračnega prometa na zadevni progi; h) politiko Slovaške republike za zračni promet in morebitni vpliv novih storitev na razvoj zračnega prometa; i) potrebo po podpori storitev tranzitnega zračnega prometa prek ozemlja Slovaške republike; j) prometne pravice, ki jih je dodelila Slovaška republika in ki jih trenutno uveljavlja prevoznik Skupnosti in/ali prevoznik iz zadevne tretje države (vozni red letov, pogostost, uporabljeni zrakoplov, cenovna politika, statistika o opravljenem potniškem in tovornem prometu, raba vmesnih in drugih točk, povezanost proučenih prometnih storitev z ostalim omrežjem, obseg tranzitnega prometa in prednosti za letališča v Slovaški republiki itn.);

II. uporablja naslednja pravila: a) upošteva načelo uravnovešenega razvoja storitev v zračnem prometu, ki jih opravljajo prevozniki Skupnosti; b) obvezno preveri veljavnost AOC in po potrebi tudi veljavnost dovoljenja za poslovanje, če ga izda država, ki izdaja dovoljenja; c) prouči razmerje starih prometnih pravic (podedovanih pravic), ki jih uveljavlja slovaški prevoznik ali prevoznik Skupnosti, ter njuno prednostno uveljavljanje; d) oceni finančne analize različnih nadomestnih možnosti za načrtovane storitve tako z vidika potnikov kot tudi tovora (iz analiz je med drugim razvidno tudi stanje na trgu in prisotna konkurenca na progi); e) presodi varnost in ohranitev varnostnega standarda; f) prouči negativen vpliv vzpostavitve in ohranitve glavne vloge prevoznika Skupnosti, ki je vložil zahtevek, na trgu zračnega prometa v Slovaški republiki.

(2) Ministrstvo lahko vlagatelje zahtevkov zasliši. V tem primeru bodo zaslišani vsi vlagatelji.

(3) Odločbo o dodelitvi prometnih pravic se letalskemu prevozniku, ki je vložil zahtevek, izda pisno, podatke v zvezi s tem pa se objavi na spletnih straneh.

(4) Ministrstvo izvaja postopek v zvezi z nadzorom nad prometnimi pravicami za zračni promet med Slovaško republiko in tretjimi državami, obvestilom o posodobljenih morebitnih progah na spletnih straneh, ocenjevanjem zahtevkov letalskih prevoznikov, odločbo in dodelitvijo omejenih prometnih pravic pregledno. Ker so omejene prometne pravic omejene, njihove dodelitve ni mogoče zahtevati, kar je posledica politike Slovaške republike za zračni promet, ki upošteva interese prevoznikov Skupnosti.

(5) Dodeljene prometne pravice veljajo do objave novega razpisa v skladu z odstavkom (1) ali (4) člena 3 oz. do datuma, ki ga določi ministrstvo, če je bil tak datum določen pri dodelitvi prometnih pravic. Prometne pravice se lahko prekine s ponovnim ocenjevanjem na podlagi člena 5 in preklicem ali odvzemom na podlagi člena 6.

Člen 5

Ponovno ocenjevanje dodeljenih prometnih pravic

(1) Ministrstvo lahko ponovno prouči svojo odločbo o dodelitvi prometnih pravic. Odločbo o dodelitvi prometnih pravic je treba ponovno oceniti v primeru predložitve vloge prevoznika Skupnosti, ki opravlja zračni promet v Slovaško, iz Slovaške in/ali prek Slovaške.

(2) Prevoznik Skupnosti, ki so mu bile prometne pravic dodeljene z odločbo, je obveščen o vsakem ponovnem ocenjevanju zadevne odločbe o dodelitvi prometnih pravic. Obvestilo o ponovnem ocenjevanju dodeljenih prometnih pravic za določeno progo ali proge se objavi na spletnih straneh. V obvestilu bo naveden rok za predložitev zahtevkov za dodelitev prometnih pravic.

Člen 6

Preklic in odvzem prometnih pravic

(1) Če se storitve v zračnem prometu, za katere so bile dodeljene prometne pravice, niso začele izvajati pred koncem obdobja voznega reda leta, ki sledi obdobju, v katerem so bile prometne pravice dodeljene, ali obdobju, v katerem je bil prevoznik Skupnosti dodeljen zadevni tretji državi, je odločilen zadnji od teh datumov, če pred pretekom tega obdobja prevoznik Skupnosti ni zadovoljivo prikazal izjemnih okoliščin, ki so mu preprečile opravljati storitve, bo ministrstvo preklicalo dodeljeno odločbo o dodelitvi prometnih pravic.

(2) Ministrstvo bo preklicalo odločbo o dodelitvi prometnih pravic v primeru, da je zadevni prevoznik Skupnosti pisno obvestil ministrstvo, da jih ne namerava več uveljavljati, ali v primeru, da pristojna država članica Evropske unije letalskemu prevozniku ni izdala, odvzela ali podaljšala spričevala, če ga je izdala država, ki izdaja spričevala.

(3) Ministrstvo bo prevozniku Skupnosti dodeljene prometne pravice odvzelo v celoti, za določeno obdobje ali določene proge, če prevoznik Skupnosti:

a) ne opravlja storitev v zračnem prometu v skladu s pogoji, ki veljajo za dodeljene prometne pravice;

b) ne izpolnjuje določb iz zadevnega sporazuma o zračnem prometu, na podlagi katerega so mu bile pravice dodeljene, ali pa je kršil druge mednarodne obveznosti;

c) ne spoštuje pogojev za opravljanje storitev v zračnem prometu in pravil, ki praviloma veljajo za take storitve;

d) ne izpolnjuje pogojev za ustanovitev prevoznika Skupnosti na ozemlju Slovaške republike;

e) ne izpolnjuje pogojev, na podlagi katerih je bilo letalskemu prevozniku izdano spričevalo.

Člen 7

Prenos pravic

Prometne pravice, ki jih je prevozniku Skupnosti dodelila Slovaška republika, niso prenosljive in z njimi ni mogoče trgovati.

Člen 8

Začetek veljavnosti

Ta smernica začne veljati 1. marca 2007.